

VLADA REPUBLIKE HRVATSKE

Zagreb, 7. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o popisu robe vojne namjene, obrambenih proizvoda i nevojnih ubojnih sredstava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 30. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16, 116/18 i 80/22) i članaka 4. i 73. Zakona o nadzoru prometa robe vojne namjene i nevojnih ubojnih sredstava („Narodne novine“, broj 80/13), Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. godine donijela

**UREDBU**

**O POPISU ROBE VOJNE NAMJENE, OBRAMBENIH PROIZVODA**

**I NEVOJNIH UBOJNIH SREDSTAVA**

**Članak 1.**

Ovom se Uredbom donosi Popis robe vojne namjene, obrambenih proizvoda i nevojnih ubojnih sredstava (u daljnjem tekstu: Popis).

**Članak 2.**

Ovom Uredbom u hrvatsko zakonodavstvo preuzima se Direktiva 2009/43/EZ Europskog parlamenta i Vijeća od 6. svibnja 2009. o pojednostavnjivanju uvjeta za transfer obrambenih proizvoda unutar Zajednice (SL L 146, 10. 6. 2009.), kako je posljednji put izmijenjena Delegiranom direktivom Komisije (EU) 2023/277 оd 5. listopada 2022. o izmjeni Direktive 2009/43/EZ Europskog parlamenta i Vijeća s obzirom na ažuriranje popisa obrambenih proizvoda u skladu s ažuriranim Zajedničkim popisom robe vojne namjene Europske unije od 21. veljače 2022. (Tekst značajan za EGP) (SL L 42, 10. 2. 2023.).

**Članak 3.**

Pojedini izrazi u smislu ove Uredbe imaju sljedeće značenje:

1. „*roba vojne namjene“*znači robu koja je uglavnom, ali ne isključivo, konstruirana, izrađena, sastavljena ili modificirana za vojnu namjenu, uključujući tehnologiju i softver povezan uz tu robu te navedena u Popisu robe vojne namjene

2. „*obrambeni proizvod“*znači svaki proizvod naveden u Popisu obrambenih proizvoda koji određuje Europska komisija

3. „*nevojna ubojna sredstva“*znače robu navedenu u Popisu nevojnih ubojnih sredstava za komercijalne svrhe

4. „*roba s dvojnom namjenom“* znači roba kako je definirana u Uredbi (EU) 2021/821 o uspostavi režima Unije za kontrolu izvoza, brokeringa, tehničke pomoći, provoza i prijenosa robe s dvojnom namjenom (SL L 206, 11.6.2021.).

5. „*dozvola“*znači dozvola koju izdaje nadležno tijelo za izvoz ili uvoz robe vojne namjene ili nevojnih ubojnih sredstava te prijenos obrambenih proizvoda između država članica Europske unije

6. „*oznaka ML“*znači pojedinu kategoriju robe vojne namjene iz Zajedničkog popisa robe vojne namjene Europske unije u kojem su navedene kategorije označene oznakama ML1 do ML22.

**Članak 4.**

Popis iz članka 1. ove Uredbe sastavni je dio ove Uredbe, a sastoji se od tri priloga:

* Prilog I. Popis robe vojne namjene
* Prilog II. Popis obrambenih proizvoda
* Prilog III. Popis nevojnih ubojnih sredstava.

**Članak 5.**

U Prilog I. prenosi se Zajednički popis robe vojne namjene Europske unije koji je Vijeće Europske unije donijelo 20. veljače 2023. (oprema obuhvaćena Zajedničkim stajalištem Vijeća 2008/944/ZVSP o definiranju zajedničkih pravila kojima se uređuje kontrola izvoza vojne tehnologije i opreme) (SL C 72, 28. 2. 2023.).

**Članak 6.**

U Prilog II. prenosi se Popis obrambenih proizvoda iz Delegirane direktive Komisije (EU) 2023/277 оd 5. listopada 2022.

**Članak 7.**

Dozvolu za izvoz, uvoz i prijenos između država članica Europske unije robe vojne namjene, obrambenih proizvoda i nevojnih ubojnih sredstva izdaje ministarstvo nadležno za područje gospodarstva.

Dozvolu za izvoz robe iz Priloga III. Popis nevojnih ubojnih sredstava ove Uredbe, koja se nalazi na Popisu robe s dvojnom namjenom, iz Priloga I. Uredbe (EU) 2021/821 Europskog parlamenta i Vijeća od 20. svibnja 2021. o uspostavi režima Unije za kontrolu izvoza, brokeringa, tehničke pomoći, provoza i prijenosa robe s dvojnom namjenom (preinaka) (SL L 206, 11. 6. 2021,1) izdaje ministarstvo nadležno za vanjske i europske poslove.

**Članak 8.**

Danom stupanja na snagu ove Uredbe prestaje važiti Uredba o popisu robe vojne namjene, obrambenih proizvoda i nevojnih ubojnih sredstava („Narodne novine“, br. 26/18, 37/18, 63/19 i 107/21).

Postupci započeti sukladno Uredbi o popisu robe vojne namjene, obrambenih proizvoda i nevojnih ubojnih sredstava („Narodne novine“, br. 26/18, 37/18, 63/19 i 107/21) dovršit će se po odredbama te Uredbe.

**Članak 9.**

Ova Uredba stupa na snagu prvoga dana od dana objave u »Narodnim novinama«.

KLASA:

URBROJ:

Zagreb, \_\_\_\_\_\_\_\_\_\_\_\_ 2023.

Predsjednik  
mr. sc. Andrej Plenković, v. r.

**OBRAZLOŽENJE**

Na temelju članka 30. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16, 116/18 i 80/22) i članaka 4. i 73. Zakona o nadzoru prometa robe vojne namjene i nevojnih ubojnih sredstava („Narodne novine“, broj 80/13), donosi se ova Uredba o popisu robe vojne namjene, obrambenih proizvoda i nevojnih ubojnih sredstava (u daljnjem tekstu: Uredba).

Ovom Uredbom, kao zakonodavnim okvirom, usklađuje se Popis robe vojne namjene, obrambenih proizvoda i nevojnih ubojnih sredstava sa zahtjevima Europske komisije, s namjerom osiguranja pravilnog funkcioniranja unutarnjeg tržišta.

Cilj donošenja ove Uredbe je preuzimanje u hrvatsko zakonodavstvo Delegirane direktive Komisije (EU) 2023/277 оd 5. listopada 2022. o izmjeni Direktive 2009/43/EZ Europskog parlamenta i vijeća u pogledu Popisa obrambenih proizvoda. Države članice Europske unije moraju najkasnije do 31. svibnja 2023. prenijeti predmetnu Direktivu u nacionalna zakonodavstva, a odredbe se primjenjuju od 7. lipnja 2023. Popis obrambenih proizvoda iz Delegirane direktive Komisije (EU) 2023/277 prenijet je u ovoj Uredbi u Prilog II. Popis obrambenih proizvoda.

U ovoj Uredbi u Prilog I. Popis robe vojne namjene prenijet je Zajednički popis robe vojne namjene Europske unije koji je Vijeće Europske unije donijelo 20. veljače 2023. (oprema obuhvaćena Zajedničkim stajalištem Vijeća 2008/944/ZVSP o definiranju zajedničkih pravila kojima se uređuje kontrola izvoza vojne tehnologije i opreme).

U ovoj Uredbi u Prilogu III. Popis nevojnih ubojnih sredstava usklađene su tarifne oznake s važećom Carinskom tarifom koja je donesena Provedbenom uredbom Komisije (EU) 2022/1998 оd 20. rujna 2022. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi.

Slijedom navedenog, predlaže se donošenje ove Uredbe radi usklađivanja sa europskom pravnom stečevinom i preuzimanja u hrvatsko zakonodavstvo pravno obvezujućeg akta Europske unije.